open-index/open-wikipedia-markdown huggingface dataset:
Οφέλλας

:*Για τον θαλασσοπόρο δείτε [[Οφέλας]]*
Ο **Οφέλλας** (ή **[[Οφέλτας]]**) ήταν γιος του Σιλανού από την Πέλλα της Μακεδονίας. Ακολούθησε τον Μέγα Αλέξανδρο στην εκστρατεία κατά των Περσών. 

Το 325 π.Χ. ήταν ένας από τους τριηράρχους του στόλου που έπλευσε στην Ινδία. (Αρριανός, Ινδική 18). Το 322 π.Χ. ο σατράπης της Αιγύπτου Πτολεμαίος έστειλε τον Οφέλλα με στρατό να επαναφέρει στην πατρίδα τους τους πλούσιους Κυρηναίους , που διώχθηκαν από τους δημοκρατικούς και για να διώξει από την Κυρηναϊκή τον Σπαρτιάτη Θίβρωνα, ο οποίος με στρατό μισθοφόρων ήθελε να γίνει ο κύριος της χώρας. Ο Οφέλλας νίκησε τον Θίβρωνα και, διά του Ολυνθίου Επικύδους, τον συνέλαβε και τον παρέδωσε στους Απολλωνιάτες της Κυρηναϊκής, οι οποίοι τον σταύρωσαν, εκδικούμενοι για τις συμφορές που είχε προκαλέσει στην πόλη τους. Δεν κατάφερε όμως ο Οφέλλας να καταλάβει την Κυρήνη. 

Το 313 π.Χ. όντας στρατηγός της Κυρηναϊκής, ο Οφέλλας διέτρεξε μεγάλο κίνδυνο όταν οι κάτοικοί της, υποκινούμενοι από τον Αντίγονο, επαναστάτησαν κατά του Πτολεμαίου, αλλά σώθηκε από τον Άγι που είχε στείλει ο σατράπης της Αιγύπτου για να τον βοηθήσει. Ωστόσο, την ίδια χρονιά αυτονομήθηκε έναντι του Πτολεμαίου, που το 311 π.Χ. τον αναγνώρισε ως ανεξάρτητο ηγεμόνα. Επέκτεινε κατόπιν την επικράτειά του προς δυσμάς, φθάνοντας σχεδόν μέχρι τα σύνορα της Καρχηδόνας. 

Το 309 π.Χ. δέχθηκε στην Κυρήνη τον Όρθωνα, απεσταλμένο του τυράννου των Συρακουσών Αγαθοκλέους, που του μετέφερε πρόταση του τελευταίου να συμμαχήσουν κατά των Καρχηδονίων με τον όρο να πάρει τη Λιβύη (Β. Αφρική) ο Οφέλλας· ο Αγαθοκλής να έθετε υπό τον έλεγχό του ολόκληρη τη Σικελία, απαλλαγμένος από τον πονοκέφαλο των Καρχηδονίων. Ο Οφέλλας δέχθηκε και με 10.000 πεζούς, 600 ιππείς, 100 πολεμικά άρματα και 10.000 ατάκτους, αφού μετά δυο μηνών πορεία και με πολλές απώλειες πέρασε την έρημο της Σύρτεως, εισέβαλε στη χώρα των Καρχηδονίων. Οι σύμμαχοι, Οφέλλας και Αγαθοκλής, είχαν στρατοπεδεύσει πλάι πλάι. Πριν ακόμη συγκρουστούν με τους Καρχηδόνιους ο Αγαθοκλής με ψεύτικες κατηγορίες πέτυχε το θάνατο του Οφέλλα και έθεσε υπό τις διαταγές του τον στρατό του (309 π.Χ.). Μετά τον θάνατο του Οφέλλα, ο Πτολεμαίος έστειλε τον πρόγονό του Μάγα να ανακαταλάβει την Κυρηναϊκή. Η χήρα του Ευρυδίκη, που ήταν από την Αθήνα και καταγόταν από το γένος του μαραθωνομάχου Μιλτιάδη, επέστρεψε στην πατρίδα της, όπου το 307 π.Χ. την παντρεύτηκε ο Δημήτριος ο Πολιορκητής.

Κατηγορία:Ηγεμόνες της Κυρήνης
Κατηγορία:Τριήραρχοι του στόλου του Νεάρχου
Ούσιρις

Ο **Ούσιρις** ήταν στρατηγός του Αρταξέρξη, ο οποίος τον έστειλε με 200.000 στρατό εναντίον του Μεγάβαζου. Στη μάχη ο Ούσιρις κι ο Μεγάβαζος τραυμάτισαν ο ένας τον άλλον με τις λόγχες τους κι ο Ούσιρις πιάστηκε αιχμάλωτος. Ο Μεγάβαζος τον περιέθαλψε και τον έστειλε πίσω στον Αρταξέρξη. Επιθυμώντας ο βασιλιάς να συμβιβαστεί με τον Μεγάβαζο, του έστειλε πρέσβεις, μεταξύ αυτών και τον γιό του Ούσιρι.

Κατηγορία:Αρχαία ιστορία
Οφέλας

:*Για τον βασιλέα της Κυρήνης, δείτε [[Οφέλλας]]*
Ο **Οφέλας** ήταν θαλασσοπόρος, κατά πάσα πιθανότητα Καρχηδόνιος. Είναι άγνωστο πότε έζησε. Έγραψε το έργο "Περίπλους" που αναφέρεται στα παράλια της Λιβύης (σήμερα Μαρόκου) επί του Ατλαντικού. Το έργο, το οποίο δεν έχει διασωθεί, αναφέρεται από τον Στράβωνα. Ο Tyrwhit και κατόπιν ο Müller θεώρησαν ότι ο Οφέλας, που αναφέρει ο Στράβων, και ο Απελλάς ο Κυρηναίος, ο θαλασσοπόρος και συγγραφέας έργου με τον τίτλο "Περίπλους", τον οποίο αναφέρει ο Μαρκιανός ο Ηρακλεώτης, είναι ένα και το αυτό πρόσωπο.

Κατηγορία:Θαλασσοπόροι εξερευνητές
Ανικστσιάι

μικρογραφία|Η εκκλησία του Ανικστσιάι αφιερωμένη στον Απόστολο Ευαγγελιστή Άγιο Ματθαίο
Η **Ανικστσιάι** (λιθουανικά: *Anykščiai*) είναι πόλη της ανατολικής Λιθουανίας. Ανήκει στην Επαρχία Ουτένα και έχει πληθυσμό 11.958 κατοίκους. Οι κάτοικοι της πόλης είναι 96% Λιθουανοί ,3% Ρώσοι ενώ ένα 0,5 % Λετονοί. 

Η Ανικστσιάι είναι πολυσύχναστο θέρετρο λόγω της φυσικής ομορφιάς της περιοχής. Απέχει 112 χιλιόμετρα από το Βίλνιους. Η πόλη διατηρεί την ψηλότερη εκκλησία στην Λιθουανία αφιερωμένη στον Απόστολο Ευαγγελιστή Άγιο Ματθαίο.  

## Διάσημοι άνθρωποι από την  Ανικστσιάι

* Αντάνας Μπαρανάουσκας, ποιητής
* Αντάνας Βιενουόλις, συγγραφέας
* Γιόνας Μπιλιούνας, συγγραφέας

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Κατηγορία:Πόλεις της Λιθουανίας
Συσκευή εξόδου

Με τον όρο **συσκευή εξόδου** στους Η/Υ εννοούμε τις διάφορες μονάδες και τα τμήματα του υλικού εξοπλισμού του υπολογιστή, των οποίων ο σκοπός είναι να εξάγουν πληροφορία (δεδομένα) από τον υπολογιστή στον έξω κόσμο.

Η πιο προφανής και απαραίτητη από τις συσκευές εξόδου είναι η οθόνη μέσω της οποίας ο υπολογιστής παρουσιάζει οπτικά τις πληροφορίες στον χρήστη. Άλλη σημαντική συσκευή εξόδου είναι ο εκτυπωτής, ο οποίος εξάγει πληροφορία σε έντυπη μορφή. Τον ίδιο ρόλο έχει και ο σχεδιογράφος (plotter). Συσκευή εξόδου είναι επίσης και τα ηχεία, ο βιντεοπροβολέας ο οποίος προβάλει την εικόνα σε μια οθόνη και τα ακουστικά, που έχουν την ίδια λειτουργία με τα ηχεία. 

Συσκευές εξόδου:
Οθόνη,
Εκτυπωτής,
Ηχεία,
Ακουστικά,
Σχεδιογράφος (Plotter),
Προτζέκτορας,
Τηλεόραση,
κ.α.

## Βλέπε επίσης
* Συσκευή εισόδου

Κατηγορία:Ηλεκτρονικός υπολογιστής
Αλλοεθνές πλοίο

Ο όρος **αλλοεθνές πλοίο** (foreign ship) χαρακτηρίζει κάθε πλοίο που βρίσκεται σε κάποια χωρικά ύδατα και φέρει σημαία άλλη από της Χώρας στα ύδατα της οποίας βρίσκεται.

Στην ελληνική γλώσσα συνηθέστερα χρησιμοποιείται αντίστοιχα ο όρος "πλοίο υπό ξένη σημαία" αφενός, και "ελληνόκτητο πλοίο υπό ξένη σημαία" αφετέρου, ως αντίθετοι του όρου "πλοίο υπό ελληνική σημαία".

Όλοι οι παραπάνω χαρακτηρισμοί ανάγονται στην εθνικότητα πλοίου.

Κατηγορία:Διεθνές Δίκαιο Θαλάσσης
Κατηγορία:Πλοίο
Οφέλτας (βασιλιάς Αιολέων Βοιωτών)

Ο **Οφέλτας** ήταν μυθικό πρόσωπο, βασιλιάς των Αιολέων Βοιωτών. Αυτοί, υπό την αρχηγία του και με οδηγό τον Περιπόλτα, μετανάστευσαν από τη χώρα τους, την Αρναία της Θεσσαλίας, διωγμένοι από τους Θεσσαλούς και ήρθαν να εγκατασταθούν στη Βοιωτία (όπως οι ίδιοι την ονόμασαν). Κοντά στη λίμνη της Κωπαΐδας έχτισαν την πόλη Άρνη και με την πάροδο του χρόνου υπέταξαν όλη τη γύρω περιοχή. Στις παραδόσεις της περιοχής της Χαιρώνειας διατηρήθηκε ζωντανή η ανάμνηση του γενναίου Οφέλτα.

Κατηγορία:Μυθικοί βασιλείς της Βοιωτίας
Ελεύθερος λιμένας

Με τον όρο **ελεύθερος λιμένας** (free port) χαρακτηρίζεται ο λιμένας εκείνος στον οποίο τόσο η εισαγωγή όσο και η εξαγωγή διαφόρων ειδών εμπορευμάτων ή φορτίων, από ή πρός συγκεκριμένους τόπους, πραγματοποιείται χωρίς τελωνειακές διατυπώσεις.

Το εξωτερικό εμπόριο μεταξύ λιμένων Χωρών Ευρωπαϊκής Ένωσης καθιστά αυτούς ελεύθερους λιμένες. Συνεπώς όλοι οι λιμένες των χωρών μελών της Ε.Ε. όπως και οι λιμένες Χωρών άλλων εμπορικών Συνασπισμών, αποτελούν μεταξύ τους ελεύθεροι λιμένες.

Αν για ορισμένα μόνο είδη φορτίων επιτρέπεται κατά τα παραπάνω η εισαγωγή ή η εξαγωγή τότε ο λιμένας ονομάζεται ελεύθερος για τα συγκεκριμένα φορτία. Για παράδειγμα το Γύθειο για εσπεριδοειδή, κυρίως πορτοκάλια, το Κατάκωλο για τοματοπολτό κ.λπ.

Πρώτοι ελεύθεροι λιμένες στην Ευρώπη ήταν οι λιμένες της Χανσεατικής Ένωσης (Λύμπεκ, Αμβούργο, Βρέμη κ.ά.).

* Πολλές φορές ο όρος αυτός συγχέεται με την "ελεύθερη ζώνη", που διαθέτουν ορισμένοι μόνο λιμένες και που αφορά ειδικούς φυλασσόμενους χώρους, προς εξυπηρέτηση της διαμετακόμισης φορτίων, με τελικό προορισμό εκτός χώρας, όπου και δεν ακολουθείται καμία τελωνειακή πράξη.

Κατηγορία:Εμπόριο
Κατηγορία:Λιμένες
Μέγα Νέφος του Μαγγελάνου

Το **Μέγα Νέφος του Μαγγελάνου** (συντομογραφία **LMC**) είναι ένας ανώμαλος γαλαξίας, δορυφόρος του δικού μας Γαλαξία. Απέχει από τη Γη περίπου 163.000 ως 168.000 έτη φωτός. Το μήκος του είναι περίπου 20.000 έτη φωτός (δηλαδή είναι 10 φορές μικρότερος του δικού μας Γαλαξία) και περιέχει περί τα 10 δισεκατομμύρια αστέρες (20 φορές λιγότερα από ό,τι ο δικός μας Γαλαξίας). Και όμως, είναι ο τέταρτος σε διαστάσεις γαλαξίας από τους σαράντα και πλέον της Τοπικής Ομάδας. Τα απώτατα όριά του του δίνουν μία μέγιστη διάσταση 32.000 ετών φωτός. Είναι ορατός με γυμνό μάτι από το νότιο ημισφαίριο της Γης και τους τροπικούς, αλλά όχι από την Ελλάδα ή την Ευρώπη, καθώς κείται πολύ νότια στην ουράνια σφαίρα: Το βόρειο μισό του Μεγάλου Νέφους του Μαγγελάνου ανήκει στον αστερισμό Δοράς, ενώ το νότιο στον αστερισμό Τράπεζα. Εξαιτίας του ονόματός του, θα πρέπει να τονίζεται πάντα ότι πρόκειται για γαλαξία, και όχι για «αστρικό νέφος» ή νεφέλωμα. Για ιστορικές αναφορές και την προέλευση του ονόματος, δείτε το λήμμα Νέφη του Μαγγελάνου.

Παρότι ανώμαλος, έχουν ανιχνευθεί ίχνη μιας υποτυπώδους σπειροειδούς δομής με άξονα μία πολύ αδρή ράβδο (π.χ. η εξωγαλαξιακή βάση δεδομένων της NASA τον κατατάσσει ως τύπου **Irr/SB(s)m**). Ορισμένοι εικάζουν ότι το LMC ήταν κάποτε ένας μικρός ραβδωτός σπειροειδής γαλαξίας, του οποίου η μορφή αλλοιώθηκε από τις παλιρροϊκές βαρυτικές δυνάμεις που του ασκεί ο δικός μας Γαλαξίας. Ως νεαρότερος γαλαξίας από τον δικό μας, το Μέγα Νέφος του Μαγγελάνου έχει μεγαλύτερη περιεκτικότητα σε διαστρικό αέριο και μεγαλύτερο ποσοστό από νεαρούς αστέρες και από γιγάντιους κυανούς αστέρες (κυανούς γίγαντες) που ζουν πολύ λιγότερο από τον Ήλιο και εκρήγνυνται στο τέλος της ζωής τους δίνοντας τις θεαματικές εκρήξεις υπερκαινοφανών. Χαρακτηριστικά, στο Μέγα Νέφος του Μαγγελάνου παρατηρήθηκε στις 24 Φεβρουαρίου 1987 η πρώτη έκρηξη υπερκαινοφανούς (σουπερνόβα), γνωστή σήμερα ως **[[Υπερκαινοφανής 1987A]]**, που ήταν και η πρώτη ορατή, τέτοια έκρηξη, με γυμνό μάτι μετά την έκρηξη της Σουπερνόβα του Κέπλερ το 1604.
[thumb|right|Το Μέγα Νέφος του Μαγγελάνου και το [Μικρό Νέφος του Μαγγελάνου, στον νυχτερινό ουρανό πάνω από το Αστεροσκοπείο Παρανάλ στην έρημο Ατακάμα στη βόρεια Χιλή, σε φωτογραφία στις 16 Μαρτίου 2015.]]

Εξαιτίας κυρίως της κινήσεώς του περί το κέντρο του Γαλαξία, στην εποχή μας το Μέγα Νέφος του Μαγγελάνου απομακρύνεται από τη Γη με ταχύτητα 278 χιλιόμετρα το δευτερόλεπτο ή γύρω στο 1 εκατομμύριο χιλιόμετρα την ώρα. Το LMC είναι γνωστό και με τα ονόματά του σε καταλόγους: **ESO 56- G 115** και **PGC 17223**, τα οποία ωστόσο σπανίως χρησιμοποιούνται.

## Παραπομπές


## Εξωτερικοί σύνδεσμοι
* 
* NASA Extragalactic Database
* Encyclopedia of Astronomy entry
* SEDS LMC page
* Large Magellanic Cloud at Constellation Guide


Κατηγορία:Δορυφόροι γαλαξιών
Κατηγορία:Τοπική ομάδα γαλαξιών
17223
Μητροπολίτης Σουγδαίας Λουκάς

Ο **μητροπολίτης Σουγδαίας Λουκάς**, ήταν βυζαντινός ιερωμένος του 14ου αιώνα στη Σουγδαία της Ταυρικής (σημερινή Κριμαία) καθώς και διετέλεσε πρόεδρος της μητρόπολης Λακεδαίμονος την περίοδο 1329-1339. Ο Ανανίας Λαμπάρδης μητροπολίτης Λακεδαιμονίας (1750-15/4/1764) τον περιλαμβάνει στον κτητορικό κώδικα της μητρόπολης, τον οποίο συνέταξε, τρίτο κατά σειράν προεδρεύσαντα, αναφέροντας "καταλαβών εξ ορισμού του κρατίστου και αγίου μου αυτοκράτορος και της Θείας και Ιεράς Συνόδου επί τω προεδρεύειν, και μεγάλας υπηρεσίας προσενεγκών".

## Παραπομπές


Κατηγορία:Μητροπολίτες Σουγδαίας
Κατηγορία:Βυζαντινοί κληρικοί
31 Ευφροσύνη

**31 Ευφροσύνη** 



Ανακάλυψη

Ανακαλύφθηκε από Τζέιμς Φέργκιουσον 

Ανακαλύφθηκε στις 1 Σεπτεμβρίου 1854 

Χαρακτηριστικά τροχιάς

Αφήλιο 577.571.000 km  (3,861 AU)

Περιήλιο 364.755.000&nbsp;km  (2,438 AU)

Ημιάξονας τροχιάς 471.163.000&nbsp;km  (3,150 AU)

Εκκεντρότητα 0,226

Περίοδος περιφοράς 2.041,585 ημέρες  (5,59 χρόνια)

Μέση Ταχύτητα Τροχιάς 16,57&nbsp;km/sec 

Κλίση 26,316° ως προς την Εκλειπτική 

Μήκος του ανερχόμενου σημείου 31,238° 

Όρισμα του περιηλίου 61,996° 

Φυσικά Χαρακτηριστικά

 Ακτίνα  128&nbsp;km 

Μάζα 6,2 ×1018 kg

Μέση πυκνότητα 0,71 ± 0,16 g/cm3

Επιφανειακή Βαρύτητα στον Ισημερινό ~0,0679 m/s<sup>2</sup>

Ταχύτητα Διαφυγής ~0,1319&nbsp;km/sec

Αστρονομική περίοδος περιστροφής 0,2305 ημέρες  (5,531 h) 

Λευκαύγεια 0,0543 

Φασματικός τύπος C 

Φαινόμενο μέγεθος 10,16 ως 13,61 

Απόλυτο μέγεθος 6,74 

Θερμοκρασία


ελάχ.μέσημεγ.
  ~159 K  



Η **Ευφροσύνη** (αγγλικά: *Euphrosyne*) είναι ο αστεροειδής (μικρός πλανήτης) με αύξοντα αριθμό ανακαλύψεως 31. Ανακαλύφθηκε την 1 Σεπτεμβρίου 1854 από τον Τζέιμς Φέργκιουσον, που παρατηρούσε από τις ΗΠΑ (η πρώτη ανακάλυψη αστεροειδούς από την Αμερική). Η Ευφροσύνη έχει απόλυτο μέγεθος (όπως αυτό ορίζεται για το Ηλιακό Σύστημα) 6,74 και φαινόμενο μέγεθος που κυμαίνεται από 10,16 ως 13,61. Πήρε το όνομά της από τη μία εκ των Χαρίτων στην αρχαία ελληνική μυθολογία.

Η Ευφροσύνη περιφέρεται περί τον Ήλιο σε μέση απόσταση (μεγάλος ημιάξονας της τροχιάς της) 3,149 αστρονομικών μονάδων ή 471,16 εκατομμυρίων χιλιομέτρων. Η απόσταση από τον Ήλιο όμως κυμαίνεται σημαντικά, από 364,75 ως 577,57 εκατομμύρια χλμ., καθώς η εκκεντρότητα της τροχιάς της Ευφροσύνης είναι αρκετά μεγάλη, e = 0,226. Μία περιφορά της Ευφροσύνης περί τον Ήλιο συμπληρώνεται σε 2041,6 γήινες ημέρες ή 5,59 γήινα έτη. Η κλίση της τροχιάς της Ευφροσύνης ως προς την εκλειπτική είναι επίσης σημαντική, 26,32 μοίρες.

Η μέση διάμετρος της Ευφροσύνης είναι 255,9 χλμ., πράγμα που την καθιστά έναν από τους μεγαλύτερους αστεροειδείς της Κύριας Ζώνης, και η μάζα της 17 τετράκις εκατομμύρια τόνοι. Η Ευφροσύνη περιστρέφεται γύρω από τον εαυτό της μία φορά κάθε 5 ώρες και 32 λεπτά.

## Εξωτερικοί σύνδεσμοι
* Προσομοίωση τροχιάς (Java Applet) / Εφημερίδα

Ευφροσυνη
52 Ευρώπη

Ο αστεροειδής **Ευρώπη** () είναι ο μικρός πλανήτης με αύξοντα αριθμό ανακαλύψεως 52 και δεν πρέπει να συγχέεται με τον ομώνυμο τέταρτο μεγαλύτερο δορυφόρο του Δία. Ο αστεροειδής ανακαλύφθηκε στις 4 Φεβρουαρίου 1858 από τον Χέρμαν Γκόλντσμιντ, που παρατηρούσε από το Παρίσι και της έδωσε το όνομα της μυθικής Ευρώπης. Η Ευρώπη περιφέρεται περί τον Ήλιο σε μέση απόσταση (μεγάλος ημιάξονας της τροχιάς της) 3,101 αστρονομικών μονάδων ή 463,9 εκατομμυρίων χιλιομέτρων. Μία περιφορά της Ευρώπης περί τον Ήλιο συμπληρώνεται σε 5,46 γήινα έτη.

Οι διαστάσεις της Ευρώπης είναι 360×315×240 χλμ. (μέσος όρος 289), πράγμα που την καθιστά έναν από τους μεγαλύτερους αστεροειδείς της Κύριας Ζώνης (τον έβδομο σε όγκο), και η μάζα της περίπου 50 τετράκις εκατομμύρια τόνοι ή σχεδόν το 2% της συνολικής μάζας των σωμάτων της Κύριας Ζώνης. Η Ευρώπη περιστρέφεται γύρω από τον εαυτό της μία φορά κάθε 5 ώρες και 38 λεπτά. Πρόκειται για ένα σκουρόχρωμο ουράνιο σώμα, με γεωμετρική λευκαύγεια (άλβεδο) μόλις 0,058. Ανήκει στον φασματικό τύπο **C** των αστεροειδών (ανθρακούχοι). Η μέγιστη θερμοκρασία στην επιφάνειά της δεν υπερβαίνει τους –15&nbsp;°C, ενώ η μέση είναι περί τους –100&nbsp;°C.

## Εξωτερικοί σύνδεσμοι
* Προσομοίωση τροχιάς και άλλες εφαρμογές

## Παραπομπές


Ευρωπη
Διεθνείς ναυτιλιακές συμβάσεις

Με τον όρο **Διεθνείς Ναυτιλιακές Συμβάσεις** (*International Maritime Conventions*) χαρακτηρίζονται οι πολυμερείς συμβάσεις¹ που συνάπτονται μεταξύ Χωρών και που αντικείμενό τους αφορά ναυτιλιακά θέματα.

Οι διεθνείς αυτές συμβάσεις (ΔΣ) διακρίνονται σε επτά επιμέρους κατηγορίες:
# Δ.Σ. περί καθορισμού δικαιοδοσίας (ναυσιπλοΐας).
# Δ.Σ. περί ασφάλειας ναυσιπλοΐας².
# Δ.Σ. περί υγειονομικών κανονισμών.
# Δ.Σ. περί ναυτεργατών.
# Δ.Σ. περί παροχής βοήθειας στη θάλασσα (Επιθαλάσσια αρωγή - ναυαγιαίρεση).
# Δ.Σ. περί θαλασσίων μεταφορών, και
# Δ.Σ. περί ευθύνης πλοιοκτήτου.

:(¹) Εδώ ο αγγλικός όρος "convention" αποδίδεται στην ελληνική με την 2η ερμηνεία του όρου συνθήκη.
:(²) Στη κατηγορία αυτή υπάγονται και Δ.Σ. περί πρόληψης ρύπανσης θαλάσσης και Δ.Σ. περί ασφάλειας φόρτωσης πλοίων.

Κατηγορία:Διεθνές Δίκαιο Θαλάσσης
*
Διεθνείς Ναυτιλιακοί Οργανισμοί

Με τον όρο **Διεθνείς Ναυτιλιακοί Οργανισμοί** (International Maritime Organizations) χαρακτηρίζονται Οργανισμοί που έχουν συγκροτηθεί με διακρατικό χαρακτήρα και κύριο αντικείμενό τους έχουν ναυτιλιακά θέματα.

Οι Διεθνείς αυτοί ναυτιλιακοί Οργανισμοί διακρίνονται σε τρεις κατηγορίες
# Οργανισμοί διακρατικού χαρακτήρα (πρωτεύοντες)
# Οργανισμοί διακρατικού χαρακτήρα (δευτερεύοντες) όπου μέρος του αντικειμένου τους αφορά ναυτιλιακά θέματα και
# Οργανισμοί μη διακρατικού χαρακτήρα ή επαγγελματικού (ιδιωτικού) Οργανισμοί και Οργανώσεις με σαφές αντικείμενο ναυτιλιακά θέματα.

## Α. Οργανισμοί (πρωτεύοντες)
* Διεθνής Οργανισμός Ναυσιπλοΐας (IMO)
* Επιτροπή Ναυτιλιακών Μεταφορών (MTC) του ΟΟΣΑ
* Ναυτιλιακή Επιτροπή (MC) της «Διεθνούς Διάσκεψης Εμπορίου και Ανάπτυξης» (UNCTAD)
* Ναυτιλιακή Συμβουλευτική Ομάδα (CSG).

## Β. Οργανισμοί (δευτερεύοντες)
* Διεθνής Τηλεπικοινωνιακή Ένωση (ITU)
* Διεθνής Ωκεανογραφική Επιτροπή (IOC)
* Επιτροπή ενωποίησης νομοθεσιών (UNCITRAL)
* Επιτροπή εκμετάλλευσης βυθών ()
* Μετεωρολογικός Παγκόσμιος  Οργανισμός (WMO)
* Παγκόσμια Οργάνωση Υγείας (WHO) κ.ά.

## Γ. Οργανισμοί μη διακρατικοί
* Διεθνές Γραφείο Ναυσιπλοΐας
* Διεθνής Ένωση Νηογνωμόνων

*
Πλοίο υπό ναυπήγηση

**Πλοίο υπό ναυπήγηση** ή σκάφος υπό ναυπήγηση χαρακτηρίζεται οποιοδήποτε πλοίο που βρίσκεται στο στάδιο ναυπήγησής του.

Εξαιρετικά για την περίπτωση αυτή αν, και στο στάδιο αυτό, στερείται των προϋποθέσεων της εννοίας του πλοίου,  εξομοιώνεται κατά κάποια άποψη προς το πλοίο και μπορεί να γίνει εγγραφή του σε νηολόγιο. Αυτό έχει περαιτέρω δικαιώματα εκχώρησης δανείου και άλλων εμπορικών πράξεων.

Η εξαίρεση αυτή δεν αφορά όμως πλοιάρια και γενικά κάθε είδους πλωτά ναυπηγήματα τα οποία και δεν νηολογούνται κατά το στάδιο της ναυπήγησής των.

Κατηγορία:Πλοίο
Κατηγορία:Ναυπηγική
Δρ. Πυκλ και Κύριος Πράιντ

μικρογραφία|Η ταινία
Το **Δρ. Πυκλ και Κύριος Πράιντ** (αγγλικά: *Dr. Pyckle and Mr. Pryde*) είναι μια αμερικάνικη βουβή, ασπρόμαυρη παρωδία τρόμου, βασισμένη στην νουβέλα του Ρόμπερτ Λούις Στίβενσον *[[Δόκτωρ Τζέκιλ και κύριος Χάιντ]]*. Πρωταγωνιστεί ο Σταν Λόρελ (πιο γνωστός ως Λιγνός) ως ένας άγγλος επιστήμονας που δημιουργεί ένα φάρμακο που τον μεταμορφώνει στον κακό του εαυτό, που αρχίζει να τρομοκρατεί το Λονδίνο.

## Οι ρόλοι
* Σταν Λόρελ ως Δόκτωρ Πύκλ και Μίστερ Πράιντ
* Τζούλι Λέοναρντ ως βοηθός
* Πιτ ο σκύλος ως Πιτ το κουτάβι

## Πλοκή
Ο Δόκτωρ Πυκλ κατασκευάζει ένα φάρμακο που κατά λάθος τον μεταμορφώνει στον κακό του εαυτό, τον κύριο Πράιντ. Ο Πράιντ αρχίζει να τρομοκρατεί το Λονδίνο, π.χ. κλέβοντας το παγωτό ενός παιδιού, κλέβοντας μάρμαρα και αρπάζοντας την τσάντα μιας γυναίκας. Καθώς οι εξαγριωμένοι κάτοικοι τον ψάχνουν, εκείνος αποφασίζει να δηλητηριαστεί  για να γλιτώσει, αλλά κατά λάθος πίνει καστορέλαιο.

## Εξωτερικοί σύνδεσμοι
*

Κατηγορία:Αμερικανικές ταινίες της δεκαετίας 1920
Κατηγορία:Ταινίες του 1925
Κατηγορία:Βωβές ταινίες
Κατηγορία:Αγγλόφωνες ταινίες
Κατηγορία:Αμερικανικές κωμικές ταινίες επιστημονικής φαντασίας
Κατηγορία:Παρωδία (ταινίες)
Κατηγορία:Αμερικανικές ασπρόμαυρες ταινίες
Αριστείδης Μόσχος

Ο **Αριστείδης Μόσχος** (Πεντάλοφο Αιτωλοακαρνανίας, 1930 - Αθήνα, 8 Νοεμβρίου 2001) ήταν Έλληνας δεξιοτέχνης σαντουρίστας διεθνούς φήμης. Θεωρείται ένας από τους σημαντικότερους Έλληνες σαντουρίστες.

## Βιογραφία
Ο Αριστείδης Μόσχος γεννήθηκε στο χωριό Πεντάλοφο Αιτωλοακαρνανίας το 1930.

Ο πρώτος του καθηγητής ήταν ο Νέστορας Μπάτσι. Έμαθε γρήγορα και ξεκίνησε να παίζει στο μαγαζί του πατέρα του. Μετά τον πόλεμο εγκατέλειψε το Αγρίνιο και ήρθε στην Αθήνα, όπου μπήκε στο Λύκειο των Ελληνίδων. Με αυτό έκανε περιοδείες σε όλο τον κόσμο. Συνεργάστηκε με πολλούς τραγουδιστές, μουσικούς και συνθέτες. Συμμετείχε σε πολλές ραδιοφωνικές και τηλεοπτικές εκπομπές σχετικές με τη δημοτική και λαϊκή μουσική παράδοση. Κυκλοφόρησε 15 δίσκους, εκ των οποίων οι τρεις έγιναν χρυσοί και οι δύο πλατινένιοι. Συμμετείχε σε περίπου 150 άλλους δίσκους ως σολίστας.

Το 1985 ίδρυσε το "Λαϊκό Σχολείο Παραδοσιακής Μουσικής" το οποίο λειτούργησε ως αστική μη κερδοσκοπική εταιρεία. Εκεί δίδαξε πληθώρα παραδοσιακών οργάνων αλλά και βυζαντινή μουσική. Επίσης, κατά την διάρκεια λειτουργίας του ωδείου, δημιουργήθηκε χορωδία στο πλαίσιο των μαθημάτων.

Για τα επιτεύγματα τα έχει λάβει επαίνους από την Βουλή των Ελλήνων καθώς και από διάφορους δήμους και συλλόγους.

Απεβίωσε στις 8 Νοεμβρίου του 2001 σε ηλικία 71 ετών.

## Πηγές

*Άρθρο στη ''Νέα Εποχή'' Αγρινίου

## Παραπομπές


Κατηγορία:Έλληνες σαντουρίστες
Οίκος (αστρολογία)

Με τον όρο **οίκος** εννοούνται στην αστρολογία τα 12 τμήματα στα οποία χωρίζουμε νοητά την σφαίρα της γης. Ξεκινάμε από την γραμμή του ορίζοντα που ανατέλλει την στιγμή της γέννησης (δηλαδή από τον ωροσκόπο) και συνεχίζουμε με άλλες 11 νοητές γραμμές πάνω στην υδρόγειο σφαίρα μέχρι να επιστρέψουμε στην αρχική. Φανταστείτε ένα πορτοκάλι που το κόβουμε σε 12 φέτες. Κάθε μία από αυτές τις 12 γραμμές αποτελεί την αρχή (ακμή) ενός τμήματος (οίκου). 

## Συμβολισμοί
Κάθε οίκος συμβολίζει και ένα τομέα της γήινης και ανθρώπινης δραστηριότητας όπως οικονομικό, ερωτικό κ.λ.π.

* 1ος οίκος: Η ανατολή. το εγώ, η αρχή. Εμφάνιση, Σωματικές προδιαγραφές, image, υγεία, κράση.

* 2ος οίκος: ασφάλεια. Αποκτήματα, προσωπική περιουσία. Κτητικότητα υλική ή συναισθηματική.

* 3ος οίκος: επικοινωνία, νόηση. Περιβάλλον, περίγυρος, γειτνίαση, συγγενείς. Ταξίδια, εκδρομές, μετακινήσεις. Μελέτες, μαθήματα, σπουδές, επιμόρφωση.

* 4ος οίκος: Ο νότος. Η βάσεις και οι ρίζες του ατόμου. Η «σκούφια» του. Οι πρόγονοι, οι γονείς, η μητέρα, η οικογένεια, το σπίτι, ακίνητο. Ακίνητη περιουσία, γη, χωράφι, πατρίδα.

* 5ος οίκος: αργία, διακοπές, ανεργία, ρεπό, διαλλείματα. Διασκέδαση, χαρές, γλέντια, γιορτές. Ξεκούραση, ανάπαυση. Ειδύλλια, φλερτ. Παιχνίδια, παιδιά, παιδική ηλικία.

* 6ος οίκος: θέματα υγείας κι αρρώστιας. Θέματα εργασίας, επάγγελμα, δουλειά, κόπος, ασχολία.

* 7ος οίκος: Η δύση. Οι άλλοι, οι απέναντι. Ο άλλος, το έτερον ήμισυ, ο δικός μας ανθρωπος. Ο σύντροφος, ο κολλητός. Ανοιχτή αντιπαράθεση, σύγκρουση, διαφωνία. 

* 8ος οίκος: μεταμόρφωση, θάνατος, αλλαγή. Σεξουαλική δραστηριότητα. Οικονομικές απολαβές και συνεργασίες.

* 9ος οίκος: έρευνα, εξερεύνηση. Ανώτερη μόρφωση και πανεπιστήμια. Θρησκεία, φιλοσοφία και πνευματική ενασχόληση. Περιπλάνηση, μακρινά και χρονοβόρα ταξίδια. Διεύρυνση των οριζόντων (φυσικών και πνευματικων).

* 10ος οίκος: Ο βοράς. Η σταδιοδρομία, η πορεία της ζωής, η καριέρα. Επαγγελματική άνοδος, αναρρίχηση, απόκτηση φήμης. Διοίκηση και διακυβέρνηση. Υψηλά ιστάμενα πρόσωπα.

* 11ος οίκος: ομάδες και σύλλογοι. Εταιρείες, συνομοσπονδίες. Φιλίες, παρέες, κοινωνικότητα. Φιλοδοξίες και ευχές.

* 12ος οίκος: απομόνωση, εσωστρέφεια. Υποσυνείδητο. Κρυμμένα πράγματα, μυστικά. Απελπισία, ταλαιπωρία, βάσανα.

## Εξωτερικοί σύνδεσμοι
* 

Κατηγορία:Αστρολογία
Γεωστρατηγική

Η **γεωστρατηγική**, ως υποσύνολο της γεωπολιτικής, μελετά τους συσχετισμούς δυνάμεων σε διεθνές επίπεδο (παγκόσμιο ή περιφερειακό) και συνδέεται με την έννοια της πολιτικής ισχύος και της εξωτερικής πολιτικής. Συγκεκριμένα, η γεωστρατηγική αναφέρεται στην πολιτική που έχει ως αντικείμενο γεωγραφικές περιοχές που ενδιαφέρουν το συγκεκριμένο κράτος και επηρεάζουν την ασφάλειά του ή τα εθνικά του συμφέροντα. Υποστηρίζει τη στρατηγική, η οποία αποτελεί τον τρόπο της χρήσης/σύζευξης των υπαρχόντων μέσων για την επίτευξη των εθνικών/πολιτικών σκοπών (goals). 

Μετά από το β΄ παγκόσμιο πόλεμο, η γεωστρατηγική διακρίνεται από ορισμένους στη μοναδική Γερμανική θεώρηση του οργανικού κράτους, και στην ευρύτερη Αγγλο-σαξονική θεώρηση.

Η κριτική που υφίσταται η γεωστρατηγική, είναι ότι αποτελεί ψευδοεπιστήμη, η οποία χρησιμοποιείται από τα κυρίαρχα έθνη προκειμένου να δικαιολογήσουν ιμπεριαλιστικές ή ηγεμονικές βλέψεις, ή ότι έχει ξεπεραστεί από την τεχνολογική πρόοδο, ή ότι η ουσιαστική της εστίαση στη γεωγραφία οδηγεί σε λανθασμένα συμπεράσματα για τη διεξαγωγή εξωτερικής πολιτικής.

## Αναφορές


Κατηγορία:Γεωπολιτική
Μοράβας

Ο **Μοράβας** (τσέχικα και σλοβακικά: *Morava*, στα γερμανικά: *March*) είναι ένας ποταμός στην Κεντρική Ευρώπη, αριστερός παραπόταμος του Δούναβη, που έδωσε το όνομά του στην ιστορική περιοχή Μοραβία της Τσεχίας, της οποίας αποτελεί τον σημαντικότερο ποταμό. Το συνολικό του μήκος είναι 358 χιλιόμετρα. Στην αρχαιότητα και τη Βυζαντινή Αυτοκρατορία ήταν γνωστός σαν **Μάργος** . Πηγάζει από το όρος Κράλιτσκι Σνέζνικ, στα βορειοδυτικά σύνορα της Μοραβίας και ρέει γενικά προς τα νότια. Ο κάτω ρους του σχηματίζει το σύνορο μεταξύ της Τσεχίας και της Σλοβακίας, και για λίγο το σύνορο μεταξύ της Αυστρίας και της Σλοβακίας.

Ο Μοράβας σχημάτισε το εύφορο **[[Μοραβιανό Πεδίο]] (Marchfeld)** μεταξύ της κοίτης του και της Βιέννης, και από την άλλη πλευρά την πεδιάδα Ζάχορσκα νίζινα στη Σλοβακία, που φθάνει ως την Μπρατισλάβα. Χύνεται στον Δούναβη στο Ντεβίν, προάστιο της Μπρατισλάβας. Η μόνη άλλη αξιόλογη πόλη στις όχθες του Μοράβα είναι το Όλομουτς της Μοραβίας. Ο σημαντικότερος παραπόταμός του είναι ο Τάγια (γερμανικά) ή **Ντύγιε** (τσέχικα και σλοβακικά), που σχηματίζει το φυσικό σύνορο μεταξύ Μοραβίας και Κάτω Αυστρίας. Σημαντικός είναι και ο **Μυγιάβα**, που συμβάλλει με τον Μοράβα στο Κούτι. Οι αμμώδεις εκτάσεις στην αριστερή σλοβακική όχθη του Μοράβα σχηματίσθηκαν από τον άνεμο, που μετέφερε αμμώδεις εναποθέσεις από τη Βαλτική Θάλασσα επί εκατομμύρια χρόνια.

Η μέση παροχή του Μοράβα σε νερό ανέρχεται στα 120 κυβικά μέτρα ανά δευτερόλεπτο.

Ο Μοράβας δεν πρέπει να συγχέεται με το **ποτάμιο σύστημα Μοράβα** των Βαλκανίων, που αποτελείται από τους ποταμούς Μεγάλο Μοράβα και Νότιο Μοράβα, το μεγαλύτερο υδάτινο σύστημα της Σερβίας.

## Παραπομπές


## Πηγές
* *Allgemeine deutsche Real-Encyklopädie für die gebildeten Stände.* Conversations-Lexikon; 10. Auflage 1853, F. A. Brockhaus Leipzig
* A. Stancik, H.Schiller, O.Behr et al.: *Hydrology of the River Danube / Hydrologie der Donau.* Gemeinsames Forschungsprojekt der Donauländer und der  IHD, 272 p., Verlag Priroda, Bratislava 1988.

Κατηγορία:Παραπόταμοι του Δούναβη
Κατηγορία:Ποταμοί της Αυστρίας
Κατηγορία:Ποταμοί της Σλοβακίας
Γεωοικονομία

Η **γεωοικονομία** μελετά τα γεωοικονομικά δεδομένα μίας γεωγραφικής περιοχής ή σε διεθνή κλίμακα, τα οποία σχετίζονται με την οικονομική ισχύ (οικονομικές δραστηριότητες ως προς το γεωγραφικό περιβάλλον), με σκοπό την αξιοποίησή τους.
Τα λεγόμενα γεωοικονομικά δίκτυα είναι οι διάφοροι αγωγοί ηλεκτρικής ενέργειας, πετρελαίου, φυσικού αερίου, θαλάσσιοι και χερσαίοι οδοί εμπορίου, οδοί λαθρομετανάστευσης, διακίνησης ναρκωτικών, κτλ.

Μεταξύ των άλλων, η γεωοικονομία μελετά το ρόλο της οικονομικής αλληλεξάρτησης για την επίλυση ή την πρόληψη των συγκρούσεων, τα όρια της οικονομίας στη πρόληψη ή την επίλυση συγκρούσεων, τη σχέση μεταξύ της οικονομικής ανάπτυξης και των πολιτικών και κοινωνικών συνθηκών στις διάφορες χώρες, όπως η διαφθορά, η ανάπτυξη δικτύων οργανωμένου εγκλήματος (π.χ. καρτέλ ναρκωτικών), η ανάπτυξη τρομοκρατικών ομάδων και η διασύνδεση τους με συμβατικές μορφές εγκλήματος.

Κατηγορία:Πολιτική οικονομία
Κατηγορία:Γεωπολιτική
Κρατικό πλοίο

Ως **κρατικό πλοίο** (State ship) κατά την διεθνή ναυτιλιακή ορολογία χαρακτηρίζεται κάθε πλοίο του οποίου η κυριότητα ανήκει σε κράτος και όχι σε ιδιώτες (επιχειρηματίες).

Σύνολο τέτοιων πλοίων αποτελούν "κρατικό εμπορικό στόλο" (State merchant fleet).
Κρατικούς εμπορικούς στόλους΄διατηρούσαν και διατηρούν πολλά κράτη κυρίως λόγω του κοινωνικο-οικονομικού συστήματος που εφαρμόζουν όπως π.χ. τα κράτη του πρώην ανατολικού συνασπισμού, είτε γιατί με αυτό τον τρόπο επιθυμούσαν να δώσουν περισσότερη ανάπτυξη στη ναυτιλία τους, είτε για περισσότερη οντότητα και κρατική στήριξη προς τις ίδιες οικονομικές μονάδες αυτές τα πλοία. Ακόμη και άλλες χώρες υπανάπτυκτες ή και αναπτυγμένες (Αραβικές Χώρες) διατηρούν τέτοιους στόλους μέσω κρατικών οργανισμών.

## Ελληνική νομοθεσία
Τα εις την ιδιοκτησία του ελληνικού Κράτους ή εις νομικά πρόσωπα δημοσίου δικαίου (ΝΠΔΔ) ανήκοντα ή και περιερχόμενα πλοία, θεωρούνται πλοία μόνο και εφόσον χρησιμοποιούνται σε υπηρεσίες "μη κυβερνητικού χαρακτήρα". Όλα τα λοιπά κρατικά σκάφη πολεμικά πλοία και λοιπά (Λιμενικού, Πυροσβεστικής, Τελωνειακά, κλπ) που χρησιμοποιούνται καθαρά για κυβερνητικούς σκοπούς (εξυπηρέτηση ή θεραπεία γενικοτέρων κρατικών συμφερόντων) διέπονται από επιμέρους  ειδικές διατάξεις και όχι από εκείνες του Κ.Ι.Ν.Δ..
## Παραπομπές


Κατηγορία:Ναυτική ορολογία
Μολδάβας

Ο **Μολδάβας** ή **Μολδαύας** (εξελληνισμένη μορφή του γερμανικού **Moldau**) είναι ποταμός στην Κεντρική Ευρώπη, αριστερός παραπόταμος του Έλβα. Στη χώρα που διαρρέει όμως, την Τσεχία, ονομάζεται **Βλτάβα**. Αμφότερες οι λέξεις πάντως πιστεύεται ότι ετυμολογούνται από την ίδια πανάρχαια ρίζα που σημαίνει «άγριο νερό». Ο Μολδάβας είναι κυρίως γνωστός από το ότι διαρρέει την πρωτεύουσα της Τσεχίας, την Πράγα, και γενικά αποτελεί τον σημαντικότερο ποταμό της Βοημίας (του δυτικού μέρους της Τσεχίας). Δεν πρέπει να συγχέεται με τον ποταμό Μολδόβα της βόρειας Ρουμανίας ή τη Μολδαβία.

Ο Μολδάβας είναι ο μακρύτερος ποταμός ολόκληρης της Τσεχίας, με συνολικό μήκος 430 χιλιόμετρα, ενώ η λεκάνη απορροής του έχει έκταση 28.090 τετραγωνικά χιλιόμετρα. Πηγάζει από τον Βοημικό Δρυμό σε υψόμετρο 1.172 μέτρων και ρέει προς τον βορρά. Η υψομετρική διαφορά από τις πηγές του ως τη συμβολή του είναι 1.016 μέτρα. Εκτός από την Πράγα, περνά και από τις πόλεις Τσέσκι Κρούμλοβ και Τσέσκε Μπουντεγιόβιτσε. Χύνεται στον Έλβα στην πόλη Μέλνικ, μόλις 35 χιλιόμετρα μετά την Πράγα.

Ο Μολδάβας, παρότι είναι ταχύτερος ποταμός από τον Μοράβα, είναι γνωστός για τις πλημμύρες του. Το 2002 η άνοδος της στάθμης του προκάλεσε αρκετούς νεκρούς και καταστροφές σε μεγάλο τμήμα του μήκους του. Η μέση παροχή του Μολδάβα σε νερό ανέρχεται στα 150 κυβικά μέτρα ανά δευτερόλεπτο. Στην πραγματικότητα, όταν συμβάλλει με τον Έλβα έχει περισσότερο νερό από αυτόν, αλλά θεωρείται παραπόταμός του επειδή ενώνεται με τον Έλβα σε ορθή γωνία ως προς τον ρου του τελευταίου.

Το γνωστότερο ίσως συμφωνικό ποίημα του κλασικού Τσέχου μουσικοσυνθέτη Μπέντριχ Σμέτανα από τα έξι της συλλογής «Η Πατρίδα μου» είναι το *Vltava* (στη γερμανική γλώσσα "Die Moldau") και αναπαριστά με μουσική την πορεία του από τις πηγές του (όπου μικρά ρυάκια συνενώνονται) μέχρι το τέλος της διαδρομής του.

## Παραπομπές


## Πηγές
* Šmilauer, Vladimír (1946): «Ο jménech našich řek» [«Τα ονόματα των ποταμών μας»], *Naše řeč*, τόμος 30, σσ. 161–165

## Εξωτερικοί σύνδεσμοι
* 

Μολδαβας
Μάλα Στράνα

Η **Μάλα Στράνα** (τσεχ. *Malá Strana*) είναι μια από τις παλαιότερες ιστορικές συνοικίες της Πράγας. Κυριολεκτικά σημαίνει «Μικρό Μέρος», αλλά αποδίδεται καλύτερα σαν «Μικρή Πόλη», καθώς πρόκειται για ένα μικρό μέρος στην αριστερή όχθη του ποταμού Μολδάβα κάτω από το Κάστρο της Πράγας, σε αντίθεση με τις μεγαλύτερες περιοχές της Πράγας στη δεξιά όχθη του ποταμού, που ενώνονται με τη Γέφυρα του Καρόλου.

Κατά το Μεσαίωνα, η Μάλα Στράνα ήταν συνοικία της γερμανικής μειονότητας στην πόλη, ενώ στέγαζε επίσης πολυάριθμες πολυτελείς κατοικίες και παλάτια, σε αντίθεση με τη δεξιά όχθη του Μολδάβα, όπου διέμεναν κυρίως αστοί και Τσέχοι (Βοημοί).

Στη Μάλα Στράνα βρίσκεται το δάσος κι ο Πύργος Πετρίν, μικρογραφία του Πύργου του Άιφελ, ενώ σε αυτή τη γειτονιά γεννήθηκε κι έζησε ο διάσημος Τσέχος συγγραφέας Γιαν Νερούντα, το όνομα του οποίου δόθηκε στο δρόμο της κατοικίας του. 

## Ιστορία
Παλαιότερα, η Μάλα Στράνα ονομαζόταν *Malé Město Prazské* (Μικρή Πόλη της Πράγας), που δημιουργήθηκε το 1257, όταν ενώθηκαν σε μια διοικητική ενότητα οι διάφορoι σκόρπιοι οικισμοί. Οι περισσότεροι κάτοικοι ήταν Γερμανοί τεχνίτες. Το κέντρο της πόλης ήταν η αγορά, η σημερινή *Πλατεία της Μάλα Στράνα* (**Malostranské náměstí**). To 1541, η Μάλα Στράνα καταστράφηκε σχεδόν ολοκληρωτικά από τους καταστροφικούς πολέμους και πυρκαγιές στην πόλη της Πράγας. 

Στη Μάλα Στράνα τα συχνότερα κτίρια που συναντά κανείς με περισσότερο ενδιαφέρον είναι οι εκκλησίες, από τις οποίες, η εκκλησία του Αγίου Νικολάου είναι η επιφανέστερη. 

## Εξωτερικοί σύνδεσμοι
* 

Κατηγορία:Πράγα
Εικονική αεροπορική εταιρεία

Μια **εικονική αεροπορική εταιρεία**, είναι μια διαδικτυακή κοινότητα ανθρώπων οι οποίοι χρησιμοποιούν προσομοιωτή πτήσης στον υπολογιστή τους, σε προσομοίωση η πορεία της οποίας ελέγχεται από κέντρο διαδικασιών πτήσης (Flight Operations Center), μέρος διεθνούς δικτύου προσομοίωσης εικονικών πτήσεων.

Οι εικονικοί πιλότοι καταγράφουν στα ημερολόγιά τους εμπειρία εικονικής πτήσης επιβατηγών αεροσκαφών, με τρόπο παρόμοιο με την καταγραφή ωρών πτήσης των πραγματικών χειριστών αεροσκαφών.

Κατηγορία:Εικονικές κοινότητες
Κατηγορία:Αεροπορικές εταιρείες
Κάστρο της Πράγας

300px|thumb|right|Βραδινή άποψη του Κάστρου της Πράγας
Το **Κάστρο της Πράγας** (τσεχ. *Pražský hrad*) βρίσκεται στη συνοικία **Χράντσανι** της Πράγας, που πολύ συχνά χρησιμοποιείται με την ίδια σημασία. Είναι ένα από τα μεγαλύτερα και παλαιότερα κάστρα του κόσμου. Στο κάστρο είχαν την έδρα τους τα γραφεία των Τσέχων βασιλέων, της Αγίας Ρωμαϊκής Αυτοκρατορίας και των Προέδρων της Τσεχοσλοβακίας και Τσεχίας. Στο Κάστρο επίσης φυλάσσονται τα Κοσμήματα του Στέμματος της Βοημίας. 

## Ιστορία
Η ιστορία του Κάστρου της Πράγας ξεκινάει από τον 9ο αιώνα. Οι βασιλικές του Αγίου Γεωργίου και του Αγίου Βίτου δημιουργήθηκαν στο πρώτο μισό του 10ου αιώνα, ενώ ιδρύθηκε και το πρώτο μοναστήρι στη Βοημία. Το 12ο αιώνα κατασκευάστηκε ένα παλάτι ρωμανικού ρυθμού, ενώ το 14ο αιώνα, κατά τη βασιλεία του Καρόλου Δ', το βασιλικό παλάτι ξαναχτίστηκε σε γοτθικό ρυθμό κι ενισχύθηκαν οι οχυρώσεις. 

Κατά τη διάρκεια των Πολέμων των Χουσιτών, το Κάστρο παρέμενε ακατοίκητο. Το 1485, ο Λαδίσλαος Β' της Βοημίας και Ουγγαρίας ξεκινάει την ανοικοδόμηση του κάστρου, ενώ αργότερα προστέθηκαν στη βόρεια πλευρά αμυντικά τείχη. Μια πυρκαγιά το 1541 καταστρέφει μεγάλα τμήματα του κάστρου, ενώ αργότερα εμφανίζονται κάποια νέα κτίρια αναγεννησιακής αρχιτεκτονικής κατά τη βασιλεία των Αψβούργων. Η τελευταία μεγάλη ανοικοδόμηση του κάστρου πραγματοποιήθηκε υπό την Αυτοκράτειρα Μαρία Θηρεσία της Αυστρίας κατά το δεύτερο μισό του 18ου αιώνα. 

Το 1918, το κάστρο έγινε έδρα του Προέδρου της Δημοκρατίας της Τσεχοσλοβακίας. Κατά το Β' Παγκόσμιο Πόλεμο και τη γερμανική κατοχή στην Τσεχοσλοβακία, το Κάστρο της Πράγας έγινε το επιτελείο του Ράινχαρντ Χάιντριχ. Λέγεται ότι τοποθέτησε στο κεφάλι του το Στέμμα της Βοημίας, πιστεύοντας ότι ήταν μεγάλος βασιλιάς και, σύμφωνα με παλιούς θρύλους, όποιος σφετεριστής φορέσει το στέμμα στο κεφάλι του, είναι καταδικασμένος να πεθάνει μέσα σε ένα χρόνο. Σε λιγότερο από χρόνο μετά την ανάληψη εξουσίας, ο Ράινχαρντ Χάιντριχ δολοφονήθηκε.

Με την απελευθέρωση της Τσεχοσλοβακίας, το Κάστρο στέγασε τα γραφεία της κομμουνιστικής κυβέρνησης, ενώ με τη διάλυσή της έγινε η έδρα των Προέδρων της Δημοκρατίας της Τσεχίας.

## Σημειώσεις


## Εξωτερικοί σύνδεσμοι
* 
* Επίσημη ιστοσελίδα
* Κάστρα της Τσεχίας Επίσημος ιστότοπος της πρεσβείας της Τσεχίας στην Ελλάδα
* Ιστορία του Κάστρου της Πράγας

Πραγας
Καστρο
Κατηγορία:Προεδρικές κατοικίες
Μπρούνο Λαβανίνι

Ο **Μπρούνο Λαβανίνι** (ιταλ.:*Bruno Lavagnini*) ήταν Ιταλός ελληνιστής και φιλόλογος. Γεννήθηκε στη Σιένα στις 3 Οκτωβρίου 1898 και πέθανε στο Παλέρμο της Σικελίας στις 20 Μαρτίου 1992.

Το 1921 ο Λαβανίνι εξέδωσε το "Le origini del romanzo" για την προέλευση των ειδών του ελληνικού μυθιστορήματος. Το 1957 τιμήθηκε με το σημαντικό ιταλικό φιλολογικό βραβείο «Μαρτζότο» για το βιβλίο του «Αεροδαφνούσα», μία ανθολογία ποιημάτων των μεγαλύτερων Νεοελλήνων ποιητών με μετάφρασή τους στην ιταλική γλώσσα. Ο Λαβανίνι ήταν καθηγητής της Ελληνικής Φιλολογίας στο Πανεπιστήμιο του Παλέρμο, υπήρξε διευθυντής στο Ιταλικό Μορφωτικό Ινστιτούτο Αθηνών 
http://www.komvos.edu.gr/fryktories/modules.php?name=News&file=print&sid=39, ενώ είχε αναγορευθεί σε επίτιμο διδάκτορα του Πανεπιστημίου Αθηνών.

Προς τιμή του πήρε το όνομά του το «Σικελικό Ινστιτούτο Βυζαντινών και Νεοελληνικών Σπουδών Bruno Lavagnini». Η κόρη του, Ρενάτα, είναι επίσης φιλόλογος, καθηγήτρια Βυζαντινολογίας και σήμερα επίτιμη πρόξενος της Ελλάδας στο Παλέρμο.

Κατηγορία:Ιταλοί φιλόλογοι
Τάγος

Ο **Τάγος** (εξελληνισμένη μορφή από τα , , προφέρεται «Τάχο» και , προφέρεται «Τέζου») είναι ο μεγαλύτερος ποταμός της Ιβηρικής Χερσονήσου. Το συνολικό μήκος του ανέρχεται σε 1.008 χιλιόμετρα, ενώ η λεκάνη απορροής του έχει έκταση 81.600 τετραγωνικά χιλιόμετρα. Από το μήκος του, 686 χιλιόμετρα ανήκουν στην Ισπανία, 275 στην Πορτογαλία και τα υπόλοιπα 47 διαμορφώνουν το σύνορο μεταξύ των δύο αυτών κρατών. Είναι κυρίως γνωστός από το ότι στις εκβολές του βρίσκεται η πρωτεύουσα της Πορτογαλίας, η Λισαβόνα.

Ο Τάγος πηγάζει από την πηγή *Φουέντε ντε Γκαρθία* (), σε υψόμετρο 1.593 μέτρα στα όρη Αλμπαρραθίν () της ανατολικής Ισπανίας. Το μεγαλύτερο μέρος του ρου του βρίσκεται σε σχετικώς στενή κοιλάδα. Δύο φράγματά του Εντρεπένια και Μπουενδία δημιουργούν τη γνωστή τεχνητή λίμνη «Θάλασσα της Καστίλης», έκτασης 133 τ.χλμ, ενώ χαμηλότερα (δυτικότερα) που διέρχεται βαθιά φαράγγια στο «Πουέντε ντε Αλκάνταρα» με φράγμα έχει δημιουργηθεί η μεγαλύτερη τεχνητή λίμνη της Ευρώπης. Οι κυριότερες πόλεις που διαρρέει είναι οι Αρανχουέθ, Τολέδο, Ταλαβέρα ντε λα Ρέινα και Αλκάνταρα στην Ισπανία, και οι Κονστάνσια, Σανταρέμ και Λισαβόνα στην Πορτογαλία. Η μέση παροχή του Τάγου σε νερό όταν τελικώς εκβάλλει στον Ατλαντικό Ωκεανό ανέρχεται στα 500 κυβικά μέτρα ανά δευτερόλεπτο.

Η μεγαλύτερη γέφυρα επί του Τάγου είναι η Γέφυρα Βάσκο ντα Γκάμα στη Λισαβόνα, με συνολικό μήκος 17,2 χιλιόμετρα, η οποία όταν εγκαινιάσθηκε, το 1998, ήταν και η μεγαλύτερη σε ολόκληρη την Ευρώπη.

## Δείτε επίσης
* Το γεωγραφικό και διοικητικό διαμέρισμα Αλεντέζου (Alentejo) και η ιστορική περιοχή Ριμπατέζου (Ribatejo) της Πορτογαλίας πήραν το όνομά τους από τον Τάγο: Além-Tejo (= πέρα από τον Τάγο) και Arriba-Tejo (= στις όχθες του Τάγου).

Κατηγορία:Ποταμοί της Ισπανίας
Κατηγορία:Ποταμοί της Πορτογαλίας
Μυζήθρα

thumb|right|270px|Μυζήθρα
Η **μυζήθρα** είναι παραδοσιακό είδος τυριού με διάφορες μορφές. Παρασκευάζεται από πρόβειο ή και κατσικίσιο γάλα, με κατάλληλη επεξεργασία στο τυρόγαλα με προσθήκη γάλακτος.

## Περιγραφή
Η αυθεντική μυζήθρα είναι γλυκιά και προέρχεται από την Λέρο, υπάρχουν όμως και άλλες ποικιλίες των οποίων η γεύση τους είναι παρόμοια με αυτή που έχει το μανούρι, συνήθως υφάλμυρη. Συνήθως, για να πήξει, το μείγμα μπαίνει μέσα σε ένα ειδικό πανί (*τσαντίλα ή τουλπάνι*) που κρεμιέται από ψηλό σημείο από τις τέσσερις άκρες του. Έτσι συνήθως τα κεφάλια μυζήθρας έχουν ένα απιοειδές σχήμα (σχήμα αχλαδιού). Οι δύο κύριες μορφές της είναι η χλωρή (μαλακιά) και η σκληρή. Παραλλαγές της υπάρχουν σε όλη την Ελλάδα (π.χ. ξινομυζήθρα στην Κρήτη και «αναρή» στην Κύπρο).

[thumb|left|279x279px|Παραγωγή και ωρίμανση της μυζήθρας στην [Αχαΐα.]]

Για την παρασκευή της μυζήθρας σε κάποια μέρη της Ελλάδας αντί για πυτιά χρησιμοποιείται χυμός λεμονιού.

Η σκληρή μυζήθρα συνήθως είναι πολύ αλμυρή, τρίβεται με ειδικές συσκευές (τρίφτης) και πασπαλίζεται σε ζυμαρικά, σαλάτες, ψητά λαχανικά και άλλα εδέσματα. Έχει ιδιαίτερα έντονη μυρωδιά.

## Παρασκευή μυζήθρας
Μια απλή εκδοχή συνταγής για παρασκευή μυζήθρας είναι η εξής: Παίρνουμε τρία κιλά φρέσκο γάλα, το βάζουμε να βράσει, μόλις πάρει βράση και φουσκώσει ρίχνουμε  ποτήρι του κρασιού ξύδι (αντί για ζωική πυτιά), ανακατεύουμε και το αφήνουμε πέντε λεπτά για να κόψει. Στη συνέχεια, το χύνουμε σε ένα τουλπάνι (είδος υφάσματος), δένουμε τις τέσσερις πλευρές του και την αφήνουμε να στραγγίξει. Όταν στερεοποιηθεί, τη βγάζουμε από το τουλπάνι και την αλείφουμε με χονδρό αλάτι.

Πάντως, η πιο γνωστή εκδοχή είναι με χρήση του τυρόγαλου, που μένει από την αποστράγγιση κατά την παρασκευή άλλων τυριών.

## Παραπομπές


## Εξωτερικοί σύνδεσμοι
* 
* 

Κατηγορία:Μαλακά τυριά
Κατηγορία:Ελληνικά τυριά
Κατηγορία:Τυριά πρόβειου γάλακτος
Κατηγορία:Τυριά κατσικίσιου γάλακτος
Κατηγορία:Τυριά από τυρόγαλο
Μετανηολόγηση

**Μετανηολόγηση** ή **μετεγγραφή πλοίου** ονομάζεται η ελεύθερη μεταφορά εγγραφής ενός πλοίου από ένα νηολόγιο σε άλλο κατόπιν αιτήσεως του πλοιοκτήτη ή συμπλοιοκτητών που κατέχουν "πέραν του εξ αδιαιρέτου ημίσεως του πλοίου". Σε περίπτωση ενυπόθηκου πλοίου η μετανηολόγηση δεν πραγματοποιείται αν δεν προσαχθεί αντίγραφο συμβολαιογραφικής συναίνεσης των ενυπόθηκων δανειστών.

Ειδικότερα για τα νηολογημένα πλοία στα ελληνικά Προξενικά Λιμεναρχεία Λονδίνου, Νέας Υόρκης και Τόκυο η μετανηολόγησή τους σε νηολόγιο ελληνικού λιμένα είναι εκ του ελληνικού Νόμου υποχρεωτική εντός ενός έτους. 

## Δείτε επίσης
*Νηολόγηση
*Νηολόγος
*Λιμένας νηολογίου
*Κυριότητα πλοίου
*Διαγραφή πλοίου

Κατηγορία:Ναυτιλιακή οικονομία
Κατηγορία:Ναυτικό Δίκαιο
Νεωδόχος

**Νεωδόχος** ή *νηοδόχη* (εκ του αρχαίου ναυς + δέχομαι, λαϊκά **ντόκος** εκ του αγγλικού *dock*), ονομάζεται ειδική λιμενική εγκατάσταση (δεξαμενή) παρεχομένων ευκολιών σε πλοία όπως για αποφυγή παλίρροιας, περιορισμένους δεξαμενισμούς για καθαρισμό, συντήρηση και μικροεπισκευές.

Διακρίνονται σε μόνιμες (*dry docks*) και σε πλωτές δεξαμενές (*floating docks*), για την χρήση των οποίων καταβάλλονται δικαιώματα δεξαμενισμού (*dockage*) ή «ντοκιάδικα» όπως λέγονται εκ του αγγλικού όρου.

Κύρια μέρη της νεωδόχου είναι η θύρα (ή θύρες, *dock gate*), το δάπεδο (*dock floor*) και ο μηχανισμός αποστράγγισης (*docking plug*).

## Δείτε επίσης
*Δεξαμενισμός πλοίου
*Νεωλκείο

Κατηγορία:Ναυτιλιακά έργα υποδομής
Κατάλογος χωριών και οικισμών νομού Ηλείας

## Χωριά και Οικισμοί

## Α
*Αγία Άννα
*Αγία Κυριακή
*Αγία Μαρίνα Βουπρασίας
*Αγία Μαύρα
*Αγία Τριάδα
*Άγιος Γεώργιος Πύργου
*Άγιος Γεώργιος Παλαιοβαρβασαίνης
*Άγιος Γεώργιος Αμαλιάδας
*Άγιος Γεώργιος Ανδραβίδας
*Άγιος Γεώργιος Πλατάνου
*Άγιος Γεώργιος Λατζοΐου
*Άγιος Δημήτριος
*Άγιος Ηλίας Ολυμπίας
*Άγιος Ηλίας Πηνηίων
*Άγιος Ηλίας Πύργου
*Άγιος Ιωάννης Αμαλιάδας
*Άγιος Ιωάννης Πύργου
*Άγιοι Απόστόλοι
*Άγναντα
*Αγραπιδοχώρι
*Αγρίδι
*Αετορράχη
*Αλιφείρα
*Αλποχώρι
*Αλφειούσα
*Αμπάρι
*Αμπελάκια
*Αμπελόκαμπος
*Αμπελώνας
*Αμυγδαλεών
*Ανεμοχώρι
*Ανήλιο
*Ανθώνας
*Αντρώνι
*Άνω Κουρτέσι
*Αρβανίτης
*Αρετή
*Αρήνη
*Αρκούδι
*Άσπρα Σπίτια
*Αστράς
*Αυγείο
*Αυγή
*Αχλαδινή

## Β
*Βαρβάσαινα
*Βάρδα
*Βασιλάκι
*Βελανίδι
*Βουλιαγμένη
*Βούναργο
*Βρεστό
*Βρίνα
*Βροχίτση
*Βυτιναίικα

## Γ
*Γεράκι
*Γλύφα
*Γιαννιτσοχώρι
*Γούμερο
*Γραίκα
*Γρύλλος
*Γρανιτσεϊκα

## Δ
*Δάφνη Αμαλιάδας
*Δάφνη Βουπρασίας
*Δαφνιώτισσα
*Δαφνούλα
*Δήμητρα
*Διάσελλο
*Δούκας
*Δουναίικα
*Δραγώγι
*Δραϊνα

## Ε
*Ελαιώνας
*Επιτάλιο
*Εφύρα

## Η
*Ήλιδα
*Ηράκλεια

## Θ
*Θανασουλαίικα
*Θεισόα

## Κ
*Καβάσιλα
*Κακόβατος
*Κακοτάρι
*Καλιδόνιο
*Καλλιθέα
*Καλλικώμιο
*Καλύβια Ηλίδος
*Καλύβια Μυρτουντίων
*Καλυβάκια Ξενιών
*Καλυβάκια Σκιλλούντος
*Καμένη
*Κάμπος
*Καπελέτο
*Καράτουλα
*Καρδαμάς
*Καρδιακάυτιο
*Καρυά
*Κάστρο
*Κατάκολο
*Κατσαρού
*Κάτω Παναγιά
*Κάτω Σαμικό
*Καυκωνία
*Κέντρο
*Κεραμιδιά
*Κλαδέα
*Κλινδιάς
*Κολίριο
*Κορακοχώρι
*Κόροιβος
*Κορυφή
*Κοσκινάς
*Κούμανη
*Κουμουθέκρα
*Κουρτέσι
*Κουτσοχέρα
*Κουτσοχέρι
*Κουφοπούλου
*Κρυόβρυση
*Κρυονέρι Αρχαίας Ολυμπίας
*Κρυονέρι Φιγαλείας
*Κρυονέρι Ωλένης
*Κώμη

## Λ
*Λαγανάς
*Λάλας
*Λάμπεια
*Λάνθι
*Λασταίικα
*Λάτας
*Λατζόι
*Λεβεντοχώρι
*Λέπρεο
*Λευκοχώρι
*Λεχαινά
*Λιβαδάκι
*Λιναριά
*Λινίσταινη
*Λούβρο
*Λουκάς
*Λυγιά

## Μ
*Μάγειρα
*Μαγούλα
*Μαζαράκι
*Μάκιστος
*Μακρίσια
*Μανολάδα
*Μαρκόπουλο
*Μάτεσι
*Μάχου
*Μέλισσα
*Μηλέας
*Μίνθη
*Μίρακας
*Μουζάλι
*Μουριά
*Μπόρσι
*Μπρίνια
*Μυρσίνη
*Μυρταία
*Μυρώνια

## Ν
*Νέα Φιγάλεια
*Νεάπολη
*Νέα Μανολάδα
*Νεμούτα
*Νεοχώρι Μυρτουντίων
*Νεοχώρι Ολυμπίας
*Νεράϊδα
*Νησί

## Ξ
*Ξενιές
*Ξηρόκαμπος
*Ξηροχώρι
*Ξυλοκέρα

## Ο
*Οινόη
*Ορεινή

## Π
*Παλαιοβαρβάσαινα
*Παλαιοχώρα
*Παλαιοχώρι Αλιφείρας
*Παλαιοχώρι Γαστούνης
*Παλαιοχώρι Χρυσοχωρίου
*Πελόπιο
*Πέρα Χάβαρι
*Περιβόλια
*Περιστέρι
*Πέρσαινα
*Πετράλωνα
*Πεύκη
*Πεύκα
*Πεύκες
*Πηγάδι
*Πλατανιά
*Πλάτανος
*Πλουτοχώρι
*Πουρνάρι
*Πρασιδάκι
*Πράσινο

## Ρ
*Ράχες
*Ροβιάτα
*Ροβία
*Ροδιά
*Ροδινά
*Ρουπακιά

## Σ
*Σαβάλια
*Σαλμώνη
*Σαμαραίικα
*Σαμικό
*Σέκουλα
*Σιμίζα
*Σιμόπουλο
*Σκαφιδιά
*Σκλίβα
*Σκουροχώρι
*Σμέρνα
*Σμίλα
*Σόπι
*Σταφιδόκαμπος
*Στόμιο
*Στρέφι
*Στρούσιο
*Σχίνα
*Σώστιο

## Τ
*Ταξιάρχες
*Τρυπητή
*Τσίπιανα

## Φ
*Φανάρι
*Φλόκα
*Φοναϊτικα
*Φρίξη

## Χ
*Χάβαρι
*Χαριά
*Χειμάδι
*Χελιδόνι
*Χρυσοχώρι

## Ψ
*Ψάρι

## Ω
*Ωλένη

*
χωριων και οικισμων νομου ηλειας
Βαρβάρα

Με το όνομα Βαρβάρα φέρονται:

*Η Βαρβάρα (αστρονομία), μικρός αστεροειδής πλανήτης.
*Η βαρβάρα (πτηνό), πτηνό
*Το βαρβάρα (γλυκό), παραδοσιακό γλυκό  (γνωστό και ως *ασουρές*) που υπάρχει στην περιοχή της Θράκης, στην ελληνική και τουρκική κουζίνα.
*Η Βαρβάρα (όνομα), γυναικείο όνομα

## Τοπωνύμια
*Η Βαρβάρα Χαλκιδικής, κοινότητα της επαρχίας Αρναίας στη Χαλκιδική.
*Η Βαρβάρα Αιδηψού, μικρό χωριό της επαρχίας Ιστιαίας στην Εύβοια.

## Δείτε επίσης
*Αγία Βαρβάρα

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Νηολόγιο

Το **νηολόγιο** (Registry, book of registry) είναι ένα δημόσιου χαρακτήρα βιβλίο που τηρείται στους λιμένες που πραγματοποιείται νηολόγηση, δηλαδή εγγραφή των πλοίων (λιμένας νηολογίου).

## Γενικά
Κατά την ελληνική νομοθεσία το νηολόγιο είναι βιβλίο μεγάλου σχήματος (όμοιο με εκείνο που τηρούν τα Ληξιαρχεία) εκ 300 σελίδων υπογεγραμμένο και θεωρημένο από τον Πρόεδρο Πρωτοδικών της περιφέρειας της αρμόδιας Λιμενικής Αρχής, στο κατάστημα της οποίας και τηρείται από ειδικά επιφορτισμένο Αξιωματικό καλούμενο Νηολόγο (Registrar).

Στο βιβλίο αυτό κάθε νηολογούμενο πλοίο καταλαμβάνει δύο σελίδες (δεξιά και αριστερά), στις οποίες καταχωρείται η πράξη της νηολόγησης, που περιέχει όνομα και ιθαγένεια πλοιοκτήτη, διορισμό αντικλήτου, κατοίκου Ελλάδος, τίτλο κτήσεως κυριότητας, το όνομα πλοίου, το Δ.Δ.Σ., (Διεθνές Διακριτικό Σήμα), τις διαστάσεις και τη χωρητικότητα πλοίου, είδος μέσου πρόωσης και την ιπποδύναμη της μηχανής (προκειμένου για μηχανοκίνητα).

Εκτός των παραπάνω στοιχείων καταχωρείται επίσης και κάθε σημείωση που έχει σχέση με το πλοίο (π.χ. υποθήκη, κατάσχεση κλπ.), ενώ αν αυτές υπερβούν τον αναλογούντα χώρο, εγγράφονται με παραπομπές σε σελίδες αμέσως μετά την τελευταία άλλη νηολόγηση.

Για τη νηολόγηση πλοίου απαιτείται η υποβολή από τον πλοιοκτήτη όλων των απαραίτητων στοιχείων, όπως τίτλου ιδιοκτησίας, πιστοποιητικού καταμέτρησης και άλλων δικαιολογητικών. Μετά τη νηολόγηση χορηγείται στο πλοίο το έγγραφο εθνικότητας καθώς και άλλα ναυτιλιακά έγγραφα.

## Είδη νηολογίου
Σύμφωνα με την ελληνική νομοθεσία τα ελληνικά νηολόγια διακρίνονται στις ακόλουθες κατηγορίες:
:Νηολόγια Πλοιαρίων, στα οποία εγγράφονται πλοία χωρητικότητας κάτων των 10 κόρων (κ.χ.)
:Νηολόγια Α΄ Κλάσεως πλοίων, στα οποία εγγράφονται μηχανοκίνητα ή ιστιοφόρα πλοία από 10 μέχρι 60 κ.κ.χ.
:Νηολόγια Β΄ Κλάσεως πλοίων, στα οποία εγγράφονται όλα τα μηχανοκίνητα πλοία άνω των 60 κ.κ.χ., και
:Νηολόγια Β΄ Κλάσεως ιστιοφόρων, στα οποία εγγράφονται μόνο ιστιοφόρα πλοία άνω των 60 κ.κ.χ.

## Δείτε επίσης
*Νηολόγος
*Κυριότητα πλοίου
*Μετανηολόγηση
*Διαγραφή πλοίου

Κατηγορία:Ναυτικό Δίκαιο
Γιάννης Ρήγας

Ο **Γιάννης Ρήγας** (Ανατολική Αφρική , 1955) είναι ένας Έλληνας ηθοποιός, σκηνοθέτης και δάσκαλος της υποκριτικής. Γεννήθηκε και μεγάλωσε στα Γιάννενα  Ελλάδα, Νομός Ιωαννίνων  

## Θεατρικές Σπουδές
Είναι απόφοιτος της Δραματικής Σχολής του Θεάτρου Τέχνης. Υπήρξε μαθητής του Κάρολου Κουν, του Γιώργου Λαζάνη και του Βασίλη Παπαβασιλείου.

## Καριέρα ηθοποιού
Ως ηθοποιός έλαβε μέρος σε περισσότερες από 50 παραστάσεις έργων των : Αισχύλου, Σοφοκλή, Ευριπίδη, Αριστοφάνη, Σαίξπηρ, Μαριβώ, Έρντμαν, Πιραντέλλο, Χόρβατ, Ντάριο Φο, Στράους, Μποντ, Χέαρ, Μπρέντον, Ίβσικ, Καμπανέλλη, Αναγνωστάκη, Σκούρτη, Μουρσελά, Ευθυμιάδη, Σιμιτζή, Σεβαστάκη, Αρμένη, κ.ά. με σκηνοθέτες τους Κάρολο Κουν, Γ. Λαζάνη, Β. Παπαβασιλείου, Μ. Κουγιουμτζή.

Διδάσκει υποκριτική θεάτρου και Λόγο από το 1977. Το 1990 ίδρυσε το Θεατρικό Οργανισμό “Εστία”. Είναι ιδρυτικό μέλος και διευθύνων σύμβουλος του καλλιτεχνικού οργανισμού «Πανδαιμόνιο 7».

## Καριέρα σκηνοθέτη
Σκηνοθέτησε παραστάσεις των:
Αριστοφάνη, Ευριπίδη, Σαίξπηρ, Γκολντόνι, Κλάιστ, Τσέχωφ, Σνίτσλερ, Μπρεχτ, Κούντερα, Πρίσλεη, Κέσερλινγκ, Ζιροντού, Έντε, Τ.Σ. Έλιοτ, Μανφρίντι, Ντουράνγκ, Μπαρίκο, Ντάριο Φο, Πολίτη, Αξιώτη, Αλεξάνδρου, Ρίτσου, Καμπανέλλη, Κεχαΐδη, Βαλτινού, Στάικου, Αδαμοπούλου, Ευσταθιάδη και Βασιλειάδη. Παραστάσεις του έχουν παρουσιαστεί στην Επίδαυρο, στο Ωδείο Ηρώδου Αττικού, σε πολλές πόλεις της Ελλάδος και της Κύπρου. Επίσης στη Γαλλία, στην Ιταλία, στη Μεγάλη Βρετανία και στην Ελβετία.

## Συνεργασίες
Συνεργάστηκε με το Θέατρο Τέχνης «Κάρολος Κουν» , το Κρατικό Θέατρο Βορείου Ελλάδος, το Θεατρικό Οργανισμό Κύπρου και με ιδιωτικούς Θιάσους. Διετέλεσε Αναπληρωτής Καλλιτεχνικός  Διευθυντής  του Κρατικού Θεάτρου Βορείου Ελλάδος από το 1999 έως το 2001 και Διευθυντής της Δραματικής Σχολής του ΚΘΒΕ από το 1995 έως το 2001. Είναι Διευθυντής σπουδών της Δραματικής Σχολής του ΚΘΒΕ από το 2009. Επίσης, είναι έκτακτος συνεργάτης του Αριστοτελείου Πανεπιστημίου Θεσσαλονίκης από το 1996 και διευθυντής του Οικονομίδη .Τέλος, έχει ασχοληθεί με το ραδιόφωνο και την τηλεόραση και τα παιδικά παραμύθια.

## Θεατρικές παραστάσεις
Κατάλογος βασικών πληροφοριών θεατρικών παραστάσεων, στις οποίες συμμετείχε Ο Γ. Ρήγας ως ηθοποιός. 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες θεάτρου
Κατηγορία:Έλληνες ηθοποιοί ραδιοφώνου